钦定古今图书集成/理学汇编/字学典/第085卷 > 《书法三昧》 > 《四为学纲目》
## 钦定古今图书集成/理学汇编/字学典/第085卷 > 《书法三昧》 > 《四为学纲目》

《书法纲目》，“万字俱全。”

凡学必有要，若网在纲，有条而不紊。“永” 字者，众字之纲领也。识乎此，则千万字在是矣。

三静法地，五动象天。

地静也，“故以不变者法焉” ；天动也，“故以变者法焉。”

次及《条目》，变点方员。

“变” 者，如高低、长短、阔狭，其变无穷也。“点” 者，下笔成点而后行也。“方” 者自方，“员” 者自员，如置著于案而非匾锋也。

“俯仰向背”，沈莹《清权》。

有俯仰向背者，则俯仰向背，无则为之俯仰向背。沈者下笔不浮，刻入纸中也；莹者如孤月流天，无云翳也。清者非谓瘦与寒也，肥者亦有清气也。在《参古帖》而得之。权者，如鬓。无点之类是也。

拗者让者，引焉疑焉。

拗者，尔东我西而不失于相顺。让者要还他地位，随时处宜而措之也。引如“左” 、“詹” 等字，引而伸之，疑如有伏兵，疑不敢动，如“帝带” 等类是也。

鸟立木上，雁在天边。

“鸟立木上” ，《仁行之类》是也。“雁在天边” ，《燕然樵之类》是也。

“掬”，特员，起。

“掬”者，从本身掬出也，故其上欲员。字是也。特者，特笔写也，故其上欲起“口”字是也。二者相须为用也。

抢折《回联》：

“抢” 者，策类也，折则笔锋飞动，翻而非硬直也。回则有虚回实回，联则有虚联实联，二者不可偏废也。

齐努《磋驻》。

齐者，勒类也。努者，竖画也。《磋》者，左右揭腕也。驻者。

“如驻马无往” ，而非此道也。

《屋漏》蜿蜒。

《屋漏痕》者，不见起止之迹也。

《乌丝阑》者，蔡襄所耑。

《乌丝阑》者，锋正则两旁如界也。

复有八忌，切意精研，枯槁生硬，轻重缠绵，内外是纵，
左右非坚。

枯槁则无润泽，生硬则无软美，轻重则不典，缠绵则不莹。内纵者腹肚阔，外纵者手脚不停分而长，“左为左揭腕，右为右揭腕” ，皆不可无力。

知所趋舍，为书中仙。

趋所当法，避所当忌，则为尽善。